
módosításáról

Budapest Főváros Közgyűlése a személyszállítási szolgáltatásokról szóló 2012. évi XLI. törvény 49. § (3) bekezdés a) pontjában kapott felhatalmazás alapján, és a személyszállítási szolgáltatásokról szóló 2012. évi XLI. törvény 22. §-ban meghatározott feladatkörében eljárva a következőket rendeli el:

1. §
A Budapest közlekedésszervezési feladatainak ellátásáról szóló 20/2012. (III. 14.) Főv. Kgy. rendelet (a továbbiakban: R.) 2. § 1. pontja helyébe az alábbi rendelkezés lép:
[E rendelet alkalmazásában: ]
„1. menetrendi év: megegyezik a Közlekedésszervező üzleti évének időszakával;”

2. §
Az R. 2. §-a az alábbi 6. ponttal egészül ki:
[E rendelet alkalmazásában: ]
„6. együttműködési megállapodás: a Személyszállítási tv. 5. § (3) bekezdése szerinti megállapodás.”

3. §

Az R. 5. § (1) bekezdés 2. pontja helyébe az alábbi rendelkezés lép: 

„2. javaslattétel a helyi személyszállítási közszolgáltatás tervezési alapparamétereinek, valamint az alapellátás mértékének meghatározására a Fővárosi Közgyűlés részére; továbbá közreműködés az elővárosi személyszállítási közszolgáltatás tekintetében a közszolgáltatási paraméterek meghatározásában;”


4. §
Az R. 5. § (1) bekezdés 3. pontja helyébe az alábbi rendelkezés lép: 
„3. a Fővárosi Önkormányzat előzetes jóváhagyásával együttműködési megállapodás megkötése a közlekedésért felelős miniszterrel helyi személyszállítási közszolgáltatások regionális vagy elővárosi személyszállítási közszolgáltatásokkal történő ellátása, a helyi személyszállítási közszolgáltatásnak a Fővárosi Önkormányzat közigazgatási határán kívülre történő kiterjesztése, valamint a regionális vagy elővárosi személyszállítási közszolgáltatás közös működtetési feltételeinek biztosítása érdekében;”


5. §

Az R. 5. § (1) bekezdése az alábbi 3a. ponttal egészül ki: 
„3a. az együttműködési megállapodásban foglalt közlekedésszervezői feladatok teljesítése, így különösen 
3a.1st az elővárosi (agglomerációs) vonalakon végzett személyszállítási közszolgáltatások ellátásához szükséges elővárosi közlekedésszervezői-technológiai feladatok keretében különösen a jegy- és bérletértékesítési (ideértve e bevételek nyilvántartását is), jegy- és bérletellenőrzési, követeléskezelési és pótdíjazási, forgalomfelügyeleti és zavarelhárítási, utastájékoztatási és integrált ügyfélszolgálati, a megállapodásban meghatározott pótlási, továbbá az egységes szolgáltatás minőségi paraméterek teljesülésének ellenőrzésével kapcsolatos feladatok ellátása, és az ezekhez szükséges megállapodások megkötése,
3a.2nd a Fővárosi Önkormányzat által az elővárosi szolgáltatók részére a közigazgatási határon belül végzett közszolgáltatási tevékenységhez biztosított, a Közlekedésszervező részére átutalt Költségtérítési Hozzájárulás elővárosi szolgáltatók részére történő átadása és az ehhez szükséges megállapodások megkötése, 
3a.3rd a helyi közlekedési rendszerrel és helyi utazási igényekkel kapcsolatos fővárosi szempontok érvényesítéséhez szükséges egyeztetési, egyetértési feladatok ellátása, ennek részeként különösen az elővárosi vonalakon végzett közszolgáltatások közigazgatási határon belüli menetrendjének, hálózatnak, járműállománynak és a szolgáltatási teljesítménynek a módosításával kapcsolatban a Fővárosi Önkormányzat egyetértési jogának gyakorlása, az operatív munkacsoportban való részvétel;”


6. §
Az R. 5. § (1) bekezdés 7. pontja helyébe az alábbi rendelkezés lép: 
„7. a személyszállítási közszolgáltatási feladatok ellátására leginkább megfelelő, a legszínvonalasabb és a köz számára legkevésbé költséges szolgáltatást kínáló, az energetikai és környezeti hatások figyelembevételével legalkalmasabb szolgáltató kiválasztása a közbeszerzésre vonatkozó jogszabályokban, valamint az Európai Unió vonatkozó jogi aktusaiban és hazai ágazati törvényekben meghatározott eljárások alkalmazásával;”


7. §
Az R. 5. § (1) bekezdés 24. pontja helyébe az alábbi rendelkezés lép: 
„24. a szociálpolitikai menetdíj-támogatás igénylése (az elővárosi vonalak esetében kizárólag a közigazgatási határon belüli szakaszt érintően);”


8. §
Az R. 5. § (1) bekezdés 29. pontja helyébe az alábbi rendelkezés lép: 
„29. javaslattétel az autóbusszal végzett különcélú menetrend szerinti szolgáltatóra vonatkozó járati engedély kiadásának feltételeit szabályozó fővárosi önkormányzati rendelet tartalmára, továbbá az ilyen tárgyú fővárosi önkormányzati rendelet betartásának ellenőrzése;”

9. §
Az R. 14. § (1) bekezdése helyébe az alábbi rendelkezés lép: 
„(1) A Közlekedésszervező a feladatok ellátása során köteles együttműködni a Fővárosi Önkormányzattal és a közlekedésért felelős miniszterrel, az elővárosi szolgáltatókkal, továbbá a helyi személyszállítással érintett utak tulajdonosaival, kezelőivel.”


10.  §
Az R. 14. §-a az alábbi  (6a) bekezdéssel egészül ki: 
„(6a) Az együttműködési megállapodásban foglaltak szerint a Közlekedésszervező az elővárosi szolgáltatások minőségi és mennyiségi színvonalát rendszeresen ellenőrzi, a szolgáltatók tevékenységét nyílt és rejtett úton, illetve próbahasználat útján is ellenőrzi.


11. §
Az R. 14. § (8) bekezdése helyébe az alábbi rendelkezés lép: 
„(8) Kötöttpályás szolgáltatás két hónapot meghaladó időtartamú autóbusszal történő pótlása esetén a Közlekedésszervező köteles járati engedélyt kérni a főpolgármestertől.”

12.  §
Hatályát veszti az R.
a) 5. § (1) bekezdés 1. pontjában az „és elővárosi” szövegrész,
b) 5. § (1) bekezdés 5. és 26. pontja.



13. §

(1) A rendelet – a (2) bekezdésben foglalt kivétellel – a kihirdetését követő napon lép hatályba.

(2) Az 1. § 2017. január 1-jén lép hatályba. 






	
	


	Sárádi Kálmánné dr. 
	Tarlós István

	főjegyző
	főpolgármester






INDOKOLÁS


Általános indokolás
A Fővárosi Önkormányzat döntése alapján 2017. január 1-jétől a Közlekedésszervező finanszírozása üzleti év alapján történik, azzal, hogy az üzleti és a menetrendi év egybe esik. Ennek érdekében szükséges a menetrendi év fogalmának módosítása 2017. január 1-jétől. 
A Fővárosi Közgyűlés a 1443/2016. (10.26.) Főv. Kgy. határozatával jóváhagyta az agglomerációs (elővárosi) közlekedés új modelljét. Az új modellben az agglomerációs szolgáltatásokra vonatkozó megrendelői feladatok a Nemzeti Fejlesztési Minisztérium látja el, a Közlekedésszervező pedig az agglomerációs közlekedésszervezői feladatokat, a Költségtérítési Hozzájárulás átadását, és a Fővárosi Önkormányzat érdekeinek érvényesítésével kapcsolatos feladatokat. 

Részletes indokolás

Az 1. §-hoz
A menetrendi év fogalmának módosítását tartalmazza, amely alapján a menetrendi év megegyezik az üzleti évvel. 

A 2. §-hoz
Bevezeti az együttműködési megállapodás fogalmát, amely alatt az Személyszállítási törvény 5. § (3) bekezdése szerinti megállapodásokat kell érteni. 

A 3. §-hoz

Az elővárosi közszolgáltatási paraméterek meghatározásával kapcsolatban módosítja a Közlekedésszervező feladatait.

A 4. §-hoz
A Személyszállítási törvény 5. § (3) bekezdése szerinti együttműködési megállapodás megkötésére vonatkozó feladatokat pontosítja. 

Az 5. §-hoz
A Közlekedésszervező új agglomerációs modell kapcsán ellátandó egyes feladatait tartalmazza, így különösen az elővárosi közlekedésszervezői feladatokat, a Költségtérítési Hozzájárulás továbbutalására vonatkozó feladatot, valamint a helyi közlekedési rendszerrel és a helyi utazási igényekkel kapcsolatos fővárosi szempontok érvényesítése érdekében szükséges egyes feladatokat nevesíti.

A 6. §-hoz
A szolgáltató kiválasztására vonatkozó szabályok tekintetében tartalmaz pontosítást. 

A 7. §-hoz
Az elővárosi vonalak tekintetében módosítja a szociálpolitikai menetdíj-támogatás igénylésének szabályait. 

A 8. §-hoz
Pontosítja az autóbusszal végzett különcélú menetrend szerinti szolgáltatóra vonatkozó járati engedély kiadásának feltételeit szabályozó fővárosi önkormányzati rendelettel kapcsolatos szabályokat. 

A 9. §-hoz
A Közlekedésszervező együttműködési kötelezettségét egészíti ki. 

A 10. §-hoz
A Közlekedésszervező feladatait pontosítja az elővárosi közlekedési új modellje kapcsán a szolgáltatások ellenőrzése vonatkozásában. 

A 11. §-hoz
Tartalmazza azt a módosítást, hogy a kötöttpályás pótlás kapcsán a járati engedélyt a főpolgármestertől szükséges kérni. 


A 12. §-hoz
A hatályon kívül helyező rendelkezéseket tartalmaz, részben az új agglomerációs modell bevezetése miatt. 

A 13. §-hoz
A hatályba léptető rendelkezéseket tartalmazza. 



